Komission asetus (EY) N:o 246/2003, annettu 10 päivänä helmikuuta 2003, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2004–2006 ohjelmasta



Virallinen lehti nro L 034 , 11/02/2003 s. 0003 - 0004



Komission asetus (EY) N:o 246/2003, annettu 10 päivänä helmikuuta 2003, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2004-2006 ohjelmasta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98(1), sellaisena kuin se on viimeksi muutettuna komission asetuksella (EY) N:o 2104/2002(2), ja erityisesti sen 4 artiklan 2 kohdan, sekä katsoo seuraavaa: (1) Asetuksen (EY) N:o 577/98 mukaisesti on tarpeen täsmentää lisäkysymyksiä koskevan vuosien 2004-2006 ohjelman osatekijät. (2) Jäsenvaltiot ja komissio tarvitsevat erityisiä tilastotietoja kehittääkseen poliittisia toimenpiteitä työn uudelleenorganisoinnin(3), työ- ja perhe-elämän yhteensovittamisen(4) ja aktiivisen ikääntymisen(5) aloilla. (3) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Hyväksytään työvoimaa koskevan otantatutkimuksen lisäkysymyksiä koskeva vuosien 2004-2006 ohjelma, sellaisena kuin se vahvistetaan liitteessä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä helmikuuta 2003. Komission puolesta Pedro Solbes Mira Komission jäsen (1) EYVL L 77, 14.3.1998, s. 3. (2) EYVL L 324, 29.11.2002, s. 14. (3) EYVL L 60, 1.3.2002, s. 67. (4) EYVL C 218, 31.7.2000, s. 5. (5) EYVL L 60, 1.3.2002, s. 64. LIITE TYÖVOIMATUTKIMUS LISÄKYSYMYKSIÄ KOSKEVA MONIVUOTINEN OHJELMA 1. Työn organisointi ja työaikajärjestelyt Muuttujien luettelo: vahvistetaan vuoden 2003 maaliskuuhun mennessä. Tarkastelujakso: vuoden 2004 toinen neljännes. Jäsenvaltiot voivat kuitenkin toimittaa tiedot vuoden kaikilta 52 viikolta, jos lisäkysymysten aliotos on valittu otoksen keruuaallon perusteella. Jäsenvaltiot ja alueet, joita lisäkysymykset koskevat: määritellään myöhemmin. Otos: neljännes koko otoksesta, joka täyttää asetuksen (EY) N:o 577/98 3 artiklan 1 kohdan vaatimukset. Kuitenkin siinä tapauksessa, että tarkastelujakson muodostavat kaikki 52 viikkoa, otoksen koon on oltava vähintään 15 prosenttia koko otoksesta, joka täyttää asetuksen (EY) N:o 577/98 3 artiklan 1 kohdan vaatimukset. Jos otantayksikkönä on henkilö, tietoja kotitalouden muista jäsenistä ei vaadita. Tulosten toimittaminen: 31. maaliskuuta 2005 mennessä. 2. Työ- ja perhe-elämän yhteensovittaminen Muuttujien luettelo: vahvistetaan vuoden 2004 maaliskuuhun mennessä. Tarkastelujakso: vuoden 2005 toinen neljännes. Jäsenvaltiot voivat kuitenkin toimittaa tiedot vuoden kaikilta 52 viikolta, jos lisäkysymysten aliotos on valittu otoksen keruuaallon perusteella. Jäsenvaltiot ja alueet, joita lisäkysymykset koskevat: määritellään myöhemmin. Otos: neljännes koko otoksesta, joka täyttää asetuksen (EY) N:o 577/98 3 artiklan 1 kohdan vaatimukset. Kuitenkin siinä tapauksessa, että tarkastelujakson muodostavat kaikki 52 viikkoa, otoksen koon on oltava vähintään 15 prosenttia koko otoksesta, joka täyttää asetuksen (EY) N:o 577/98 3 artiklan 1 kohdan vaatimukset. Jos otantayksikkönä on henkilö, tietoja kotitalouden muista jäsenistä ei vaadita. Tulosten toimittaminen: 31. maaliskuuta 2006 mennessä. 3. Työelämästä eläkkeelle siirtyminen Muuttujien luettelo: vahvistetaan vuoden 2005 maaliskuuhun mennessä. Tarkastelujakso: vuoden 2006 toinen neljännes. Jäsenvaltiot voivat kuitenkin toimittaa tiedot vuoden kaikilta 52 viikolta, jos lisäkysymysten aliotos on valittu otoksen keruuaallon perusteella. Jäsenvaltiot ja alueet, joita lisäkysymykset koskevat: määritellään myöhemmin. Otos: neljännes otoksesta, joka täyttää asetuksen (EY) N:o 577/98 3 artiklan 1 kohdan vaatimukset. Näitä lisäkysymyksiä varten tarvittava otos koostuu ainoastaan 50-74-vuotiaista henkilöistä. Kuitenkin siinä tapauksessa, että tarkastelujakson muodostavat kaikki 52 viikkoa, otoksen koon on oltava vähintään 15 prosenttia otoksesta, joka täyttää asetuksen (EY) N:o 577/98 3 artiklan 1 kohdan vaatimukset. Jos otantayksikkönä on henkilö, tietoja kotitalouden muista jäsenistä ei vaadita. Tulosten toimittaminen: 31. maaliskuuta 2007 mennessä.